ངས་རྒྱུ་མཚན་གཉིས་ལ་བརྟེན་ནས་དགེ་བཤེས་ཚུལ་ཁྲིམས་རྒྱལ་མཚན་གྱི་སློབ་མ་བྱས་པ་ཡིན།དང་པོ་དེ།ངས་སོ་སོའི་བླ་མའི་མདུན་ནས་སློབ་སྦྱང་བྱེད་མ་ཐུབ་པའི་རྒྱུ་མཚན་གྱིས་ཁོང་གིས་ང་ལ་བླ་མ་གཞན་གྱི་མདུན་ནས་སློབ་སྦྱོང་བྱེད་ཆོག་པའི་ཆོག་མཆན་གནང་བ་རེད།གཉིས་པ་དེ།དགེ་བཤེས་ཚུལ་ཁྲིམས་རྒྱལ་མཚན་གྱིས་ང་ཁོང་རང་གི་སློབ་མར་ངོས་ལེན་གནང་པ་རེད།དེར་བརྟེན་ང་རང་ཧ་ཅང་གི་སྐྱེས་བ་བཟང་པོ་རེད་བསམ་གྱིན།ལོ་བཅུ་དྲུག་ནས་ཁོང་མཉམ་དུ་བསྡོད་པ་ཡིན།ང་ལོ་བཅུ་དྲུག་ལོན་ཚར་བ་རེད།ལོ་༡༥ནས་༡༦༡༧༡༨༡༩༢༠༢༡༢༢ལོ་༢༣མ་ལོན་བར་རྒྱ་གར་དུ་མ་འགྲོ་སྔོན་ལ་དགེ་བཤེས་ལགས་མཉམ་དུ་བསྡོད་པ་ཡིན།ལོ་དེའི་རིང་ལ་ལོ་གཅིག་མི་ཚེའི་ཚོར་བར་མཉམ་མྱོང་བསགས་ཕྱིར་ཨ་རི་ནུབ་ཕྱོགས་ཧོ་ལི་ཨུཌ་ས་གནས་ལ་བསྡོད་པ་ཡིན།དེ་ལྟར་ལོ་༧༨ནང་ནས་ལོ་གཅིག་རིང་སྲང་ལམ་འཁྲིས་སུ་བསྡོད་པ་ཡིན།དེ་ནས་ངས་ལོ་གཅིག་རིང་དེར་འཇིག་རྟེན་གྱི་འཁོར་བའི་ཚོར་བ་མྱོང་ནས་ལོག་པ་ཡིན།ང་ཆོས་ཚོགས་ལ་བསྡོད་སྐབས་བཟའ་འཁོར་རེ་རེའི་ནང་ཁོང་རྩ་ནས་གསུང་ཆོས་ཞུས་ཀྱིན་ཡོད།དུས་བཟང་ཁག་དེ་དག་ལ་ངས་ཁོང་ལ་ཞལ་ལག་བཟོས་ནས་ཕུལ་བའི་གོ་སྐབས་རག་གིན་ཡོད།སྔོན་ལ་ཞུ་བ་ནང་བཞིན་ངས་ཁོང་གི་ན་བཟའ་ཁྲུས་ཀྱིན་ཡོད།གང་ཡིན་ཟེར་ན།ན་བཟའ་ཁྲུས་ས་ངའི་ཁང་པའི་འཁྲིས་སུ་ཡོད་ཙང་ངས་ཁྲུས་ཀྱིན་ཡོད།ཞལ་ལག་གི་སྣོད་ཆས་སོགས་ཡང་ཁྲུས་ཀྱིན་ཡོད།ངས་ཚང་མ་བྱས་ཀྱིས་ཡོད།ང་ལ་གླ་སྤྲོད་ཀྱི་ཡོད་མ་རེད།ངས་སོ་སོའི་བླ་མའི་ཞབས་ཞུ་ཞུས་པ་ཡིན།སོ་སོའི་བླ་མའི་ཞབས་ཞུ་ཞུས་རྒྱུ་རག་ན་ང་ལ་གླ་སྤྲོད་མི་དགོས།གལ་ཆེ་ཤོས་ནི།སོ་སོའི་བླ་མ་དང་མཐུན་སྒྲིལ་ཡག་པོ་དགོས་ཡོད།ངས་སོ་སོའི་བླ་མ་ལ་ཁས་ལེན་གང་ཞུས་པ་དེ་ཁོང་གིས་ང་ལ་དྲན་སྐུལ་གནང་དགོས་མ་རེད།ཁོང་གིས་ང་ལ་རྗེས་འདེད་གནང་དགོས་མ་རེད།ཁོང་གིས་ང་ལ་གང་ཡང་གསུང་དགོས་མ་རེད།སོ་སོའི་བླ་མ་ལ་ཁས་ལེན་ཞུས་པའི་རྗེས་སུ་ངས་ཁས་ལེན་དེ་མ་ཤི་བར་སྲུང་གིན་ཡིན།འདི་ངས་ཤེས་ཀྱིས་ཡོད།དེ་ལ་ང་ཡིད་ཆེས་ཡོད།དེ་ལ་ང་དད་པ་ཡོད།འདི་འདྲ་ངས་ཆོས་གཞུང་ནས་སྦྱངས་པ་ཡིན།